KIRJALLINEN KYSYMYS E-1987/01 esittäjä(t): Dorette Corbey (PSE) ja Jan Wiersma (PSE) neuvostolle. Kansainvälisen siviili-ilmailujärjestön (ICAO) 33. yleiskokous (25.9.—5.10.2001).



Virallinen lehti nro 081 E , 04/04/2002 s. 0088 - 0089



KIRJALLINEN KYSYMYS E-1987/01 esittäjä(t): Dorette Corbey (PSE) ja Jan Wiersma (PSE) neuvostolle (12. heinäkuuta 2001) Aihe: Kansainvälisen siviili-ilmailujärjestön (ICAO) 33. yleiskokous (25.9.5.10.2001) Parlamentti hyväksyi 14. joulukuuta 2000 päätöslauselman komission tiedonannosta neuvostolle, Euroopan parlamentille, talous- ja sosiaalikomitealle ja alueiden komitealle Ilmailupolttoaineiden verotus(1). Siinä parlamentti kehotti puheenjohtajavaltiota ja komissiota pitämään parlamentin täysin tietoisena ICAO:n 33:nnesta yleiskokouksesta, joka on suunniteltu pidettäväksi 25. syyskuuta5. lokakuuta 2001. Kun otetaan huomioon ilmastoon liittyvät ongelmat ja ilmailun vaikutus hiilidioksidipäästöihin, ICAO:n kokous vaikuttaa erityisesti, kun otetaan huomioon kestävää kehitystä koskeva EU:n strategia hyvältä mahdollisuudelta toteuttaa konkreettisia toimenpiteitä kasvihuonekaasujen päästöjen vähentämiseksi lentoliikenteessä. 1. Voiko neuvosto ilmoittaa, mikä tulee olemaan EU:n osuus erityisesti lentokoneiden polttoaineiden valmisteveron suhteen? Mitä muita toimenpiteitä EU ehdottaa ilmailun hiilidioksidipäästöjen vähentämiseksi? Miten EU suhtautuu Boeingin suurinopeuksisen lentokoneen (Sonic Cruiser), joka käyttää 35 prosenttia enemmän polttoainetta kuin tavalliset lentokoneet, kehittämiseen (ks. The Times, 19.6.2001)? 2. Aikooko puheenjohtajavaltio ilmoittaa parlamentille ajoissa ennen ICAO:n 33:tta yleiskokousta EU:n panoksesta? Jos näin on, milloin, millä tavoin ja kenen toimesta tämä tapahtuu? 3. Aikooko puheenjohtajavaltio ilmoittaa parlamentille ICAO:n 33:nnen yleiskokouksen loppumisen jälkeen sen tuloksista? Jos näin on, milloin, millä tavoin ja kenen toimesta tämä tapahtuu? (1) KOM(2000) 110 C5-0207/2000 2000/2114(COS). Vastaus (6. joulukuuta 2001) 1. Neuvosto palauttaa arvoisan parlamentin jäsenen mieleen, että istunnossaan 29.6.2000 neuvosto hyväksyi yleisesti ottaen komission 3.3. 2000 esitetyssä ilmailupolttoaineen verotusta koskevassa tiedonannossaan esittämät päätelmät todeten seuraavaa: - Suurin osa valtuuskunnista katsoi, että periaatteessa ja verotusjärjestelmän johdonmukaisuuden vuoksi kaupallisessa lentoliikenteessä käytettäviä polttoaineita olisi verotettava samalla tavalla kuin muitakin polttoaineita. - On kuitenkin syytä ottaa huomioon kilpailu kolmansien maiden kanssa ja välttää sellaista kilpailun vääristymistä, jolla olisi sosiaalisia ja taloudellisia vaikutuksia; ei ole toivottavaa, että Euroopan yhteisö toteuttaisi verotukseen kohdistuvan yksipuolisen toimenpiteen. - Näin ollen katsottiin, että olisi noudatettava strategiaa, jonka mukaan tämän asian käsittelyä ICAO:ssa lykätään. - Lisäksi neuvosto katsoi, että voitaisiin harkita myös muita verotustoimenpiteitä tai muita teknologisia ratkaisuja CO2-päästöjen vähentämiseksi; neuvosto pani merkille, että komissio oli valmis tarkastelemaan tällaisia toimenpiteitä. 2. Mitä tulee Boeingin Sonic Cruiser -lentokoneeseen, arvoisa parlamentin jäsen varmaa ymmärtää, että Euroopan unionin on ennenaikaista ottaa kantaa lentokoneeseen, jota koskeva hanke on vielä alkuvaiheessa. EU:n ympäristönäkökohdat ovat kuitenkin hyvin ilmailuteollisuuden tiedossa kautta maailman ja erityisesti Boeingin, joka tuntee erittäin hyvin Euroopan markkinat ja sen sääntely-ympäristön. 3. Euroopan yhteisö ja sen jäsenvaltiot ovat toimittaneet ICAO:n 33. yleiskokouksessa käytävää keskustelua varten valmisteluasiakirjan, joka käsittää suosituksia strategiasta markkinaehtoisten toimenpiteiden kehittämiseksi ilmailun päästöjen vähentämiseksi. ICAO:n yleiskokousta pyydetään tunnustamaan markkinaehtoisten toimenpiteiden alalla jo tehty työ ja vahvistamaan, että on tärkeää jatkaa työtä, ja saattaa se päätökseen, ohjeiden antamiseksi jäsenvaltioille päästöihin liittyvistä maksuista (kuten polttoaineveroista ja päästömaksuista), mukaan lukien toimenpiteet, joilla selvennetään, että ympäristökustannukset voidaan sisäistää. 4. Euroopan parlamentille annetaan tietoja ennen ICAO:n 33. yleiskokousta ja sen jälkeen tätä tarkoitusta varten luotujen säännönmukaisten institutionaalisten järjestelyjen kautta.